സ്വരാജിന്റെ തോല്വി : വീണ്ടും നടപടി എടുക്കാന് സിപിഎം നിയമസഭാ തെരഞ്ഞെടുപ്പില് തൃക്കാക്കര, തൃപ്പൂണിത്തുറ മണ്ഡലങ്ങളില് നേരിട്ട അപ്രതീക്ഷിത തോല്വികളില് പ്രാദേശിക നേതൃത്വത്തിന് എതിരെ നിലപാട് കടുപ്പിച്ച് സിപിഐഎം സംസ്ഥാന നേതൃത്വം. രണ്ട് മണ്ഡലങ്ങളില് എറ്റുവാങ്ങേണ്ടിവന്ന പരാജയത്തില് ജില്ലയിലെ നേതാക്കള്ക്കെതിരെ നേതൃത്വം കൈകൊണ്ട നടപടി പര്യാപ്തമല്ലെന്നാണ് സംസ്ഥാന ഘടകത്തിന്റെ വിലയിരുത്തല്. സംസ്ഥാന സമിതി അംഗം ഗോപി കോട്ടമുറിക്കല്, ജില്ലാ സെക്രട്ടേറിയറ്റ് അംഗം കെജെ ജേക്കബ്, സിഎം ദിനേശ് മണി, പിഎം ഇസ്മയില് എന്നിവര് അംഗങ്ങളായ കമ്മിഷനായിരുന്നു എറണാകുളം ജില്ലയിലെ തോല്വികളെ കുറിച്ച് പഠിച്ചത്. സമിതി സമര്പ്പിച്ച റിപ്പോര്ട്ടിന്റെ അടിസ്ഥാനത്തിലായിരുന്നു നേതാക്കള്ക്കെതിരെ ജില്ലാ നേതൃത്വം നടപടിക്ക് ശുപാര്ശ ചെയ്തത്.എം സ്വരാജിന്റെ പരാജയത്തിന് കാരണക്കാരായവര്ക്കെതിരെയുള്ള നടപടിയും പര്യാപ്തമല്ലെന്നാണ് സംസ്ഥാന നേതൃത്വത്തിന്റെ വിലയിരുത്തല്. ഷിനോജ്